sagorsarker/bangla-wikipedia huggingface dataset:
ইন্দুমতী গোয়েঙ্কা

ইন্দুমতী গোয়েঙ্কা ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ইন্দুমতী গোয়েঙ্কা ১৯১৪ সালে কলকাতায় এক পরিবারে জন্মগ্রহণ করেন। কিন্তু পিতৃভূমি ছিল রাজস্থান। তার পিতার নাম পদ্মরাজ জৈন ও মাতার নাম চন্দা দেবী।
ইন্দুমতী পরিবার রাজনৈতিক পরিবার। জাতীয় আন্দোলনের তিনি যোগ দেন। সত্যাগ্রহীদের উপর অত্যাচারের প্রতিবাদ করার জন্য তাকে কারাবরণ করতে হয়। তাকে নয় মাস কারাদণ্ডে দণ্ডিত করা হয় ১৯৩০ সালের ২৪ জুন। তখন তার বয়স মাত্র যােলাে। কোট হাজার হাজার জনতায় পূর্ণ ছিল। ১৯৩০ সালের আন্দোলনে নারীদের মধ্যে তিনিই প্রথম বাংলাদেশে কারাবরণ করেন। তার গ্রেপ্তার ও কারাদণ্ড সমস্ত ভারতবর্ষে উত্তেজনা ও চাঞ্চল্য সৃষ্টি করে। সমগ্র কলিকাতা শহরে বড়বাজার প্রভৃতি বহু স্থানে হরতাল পালন করা হয়। তিনি যখন গ্রেপ্তার হন তখন বেথুন স্কুলের দশম শ্রেণীর ছাত্রী ছিলেন। সেজন্য বেথুন স্কুল ও কলেজে হরতাল পালন করা হয়। ছাত্রাবস্থায় তিনি রাজনৈতিক মনস্ক হয়ে ওঠেন। কংগ্রেস দলের কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি সমাজসেবা কাজে করেছেন সারা জীবন।
১৯৩১ সালে কানপুরে হিন্দু-মুসলিম দাঙ্গা হয়। ইন্দুমতী দেবী সেসময়ে কানপুরে ছিলেন। তিনি কানপুরের বিখ্যাত কংগ্রেসকর্মী গণেশশঙ্কর বিদ্যার্থীকে জানান যে, তিনি শান্তির জন্য দাঙ্গাবিধ্বস্ত স্থানে কাজ করতে চান। তখনকার দাঙ্গার অবস্থা দেখে গণেশশঙ্কর বিদ্যার্থী ইন্দুমতীকে এগিয়ে যেতে নিষেধ করেন। কিন্তু গণেশশঙ্কর বিদ্যার্থী নিজেই শান্তি স্থাপনের জন্য এগিয়ে যান এবং সেখানে নিহত হন।
কমল মন্দির

কমল মন্দির ভারতের নয়া দিল্লিতে অবস্থিত বাহাই সম্প্রদায়ের পূজার স্থানগুলোর অন্যতম একটি স্থান। ১৯৮৬ সালে এটির নির্মাণ কাজের সমাপ্তি হয়। এই মন্দিরের কারুকার্য পদ্ম ফুলের ন্যায় হওয়ায় এটিকে ভারত উপমহাদেশের কেন্দ্রীয় মন্দির হিসেবে বিবেচনা করা হয় এবং মন্দিরটি দিল্লি শহরের একটি পর্যটন কেন্দ্র হিসেবে গড়ে উঠেছে।
স্থাপত্যশৈলীতে কমল মন্দির অসংখ্য পুরস্কার অর্জন করেছে এবং বিভিন্ন পত্রিকা ও সাময়িকীতে এই মন্দির এর উপর শতাধিক বিশেষ নিবন্ধ প্রকাশিত হয়েছে।
বাহাইদের অন্যান্য সকল মন্দিরের মত কমল মন্দিরও জাতি, ধর্ম,বর্ণ সলের জন্য উন্মুক্ত করা হয়েছে। এই মন্দিরে ২,৫০০ মানুষের সংকোলনের ব্যবস্থা রয়েছে।
মন্দির ভবনটির উপরের অংশ মার্বেল পাথর খচিত সাতাশটি পদ্ম ফুলের পাপড়ি দিয়ে তৈরী হয়েছে। পাপড়িগুলো তিনটি স্তরে বিভক্ত এবং প্রতিটি স্তরে নয়টি করে পাপড়ি রয়েছে।
মন্দিরের প্রধান কক্ষে ৪০ মিটারেরও বেশি উচ্চতা বিশিষ্ট নয়টি দরজা রয়েছে।
২০০১ সালে প্রচারিত সিএনএন এর প্রতিবেদন অনুযায়ী কমল মন্দির পৃথিবীর সর্বাধিক পরিভ্রমিত মন্দির। 
বাহাইদের অন্যান্য সকল মন্দিরের মত কমল মন্দিরও জাতি, ধর্ম, বর্ণ নির্বিশেষে সকলের জন্য উন্মুক্ত করা হয়েছে যা বাহাই সম্প্রদায়ের গ্রন্থগুলোতে বিশেষভাবে উল্লেখ করা হয়েছে। বাহাই বিশ্বাসমতে, উপাসনালয় হল এমন একটি আধ্যাত্বিক স্থান যেখানে স্রষ্টার আরাধনার জন্য কোন সাম্প্রদায়িক বাধা নিষেধ ছাড়াই সকল ধর্মের মানুষের প্রবেশাধিকার রয়েছে।
বাহাই ধর্মমত শুধুমাত্র তাদের নিজস্ব ধর্মগ্রন্থকেই উৎসাহিত করে না, যেকোনো ভাষার যেকোনো ধর্মের যা উপাসনালয়ে পাঠ এবং/বা সঙ্গীতাকারে গাওয়া যায় সে সকল মতকেও উৎসাহিত করে। উপাসনালয়ে শিল্পীরা যখন পাঠ ও উপাসনা শুরু করেন, তখন উপাসনালয়ের ভিতরে সকল প্রকারের বাদ্যযন্ত্র বাজানো নিষেধ।
অধিকন্তু, এই সময় কোন প্রকারের ধর্মীয় উপদেশমূলক ভাষণ প্রদান করা যাবে না এবং সেখানে কোন প্রকরের আচারগত অনুষ্ঠান উদ্‌যাপন করা যাবে না।
১৯৮৬ সালের ডিসেম্বরে উপাসনার জন্য কমল মন্দির সর্বসাধারণের জন্য খোলে দেওয়ার পর থেকে প্রায় সত্তর মিলিয়ন লোককে দিল্লির এই মন্দিরটি আকর্ষিত করেছে। এটি পৃথিবীর সর্বাধিক ভ্রমণকৃত ভবনগুলোর মধ্যে অন্যতম একটি।
মন্দিরটি বৈশিষ্ট্য নির্মাণশৈলী এরূপ যে এটি প্রচুর পেশাগত স্থাপত্যশৈলী, চারুকলা, ধর্মীয়, সরকারী এবং অন্যান্য ভবন নির্মাণকে প্রভাবিত করেছে।
ইন্দুমতী গুহঠাকুরতা

ইন্দুমতী গুহঠাকুরতা (১৯০৫—১৯৯১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ইন্দুমতী গুহঠাকুরতা ১৯০৫ সালে বরিশালের গাভা গ্রামে ঘোষ দস্তিদার পরিবারে জন্মগ্রহণ করেন। কিন্তু পিতৃভূমি ছিল বরিশালেই। তার পিতার নাম রজনীনাথ ঘোষ ও মাতার নাম বসন্তকুমারী ঘোষ।
ইন্দুমতী পরিবার রাজনৈতিক পরিবার। অসহযোগ ও জাতীয় আন্দোলনে মা ও বৌদির সাথে যোগ দেন। ছোটবেলা থেকে ছাত্রাবস্থায় তিনি রাজনীতিমনস্ক হয়ে ওঠেন। ১৯৩০ সালের আইন অমান্য আন্দোলনে প্রকাশভাবে যোগদানের দেন। ১৯৩২ সালে আইন অমান্য আন্দোলনএ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকাণ্ডে জড়িত ছিলেন।
১৯৩৪ সালে নিজ বাড়িতে একটি বিদ্যালয় স্থাপন করেন। ১৯৩৫ সালে তাঁর স্বামীর মৃত্যু হয়। কাজের সুবিধার জন্য এবং কর্মীদের থাকা একটা স্থান রাখার জন্য ১৯৩৯ সালে তিনি তার পুত্রকন্যা ও কয়েকজন মহিলা কর্মীসহ ওই প্রতিষ্ঠানেই বসবাস করতে থাকেন। ১৯৩৯ সালে ঢাকার আশালতা সেনের সহকর্মী হয়ে মহিলা-সংগঠনের কাজে তিনি উত্তরবঙ্গের বহু স্থান ভ্রমণ করেন। ১৯৪০ সালে ভােলা থেকেই তিনি প্রাদেশিক কংগ্রেসের সভ্য নির্বাচিত হন; দ্বিতীয়বার নির্বাচিত হন ১৯৪৬ সালে।
১৯৪১ সালে তিনি স্বর্গীয় নেতা মনােরঞ্জন গুহঠাকুরতার নামে ঐ প্রতিষ্ঠান-বাড়িতে। ‘মনােরঞ্জন শিল্পসদন’ স্থাপন করেন। সেখানে তাঁত, চরকা ও বিভিন্ন শিল্পকার্য পরিচালিত হত। রােগীদের সেবার জন্য একটি বিভাগও ছিল। এই সময় প্রতিষ্ঠান বাড়িতে স্থায়ীভাবে ১২ জন মহিলা ও পুরুষ কর্মী থাকতেন। তারা গঠনমূলক কাজ ও কংগ্রেসের কাজ করতেন। এটি কংগ্রেসের একটি প্রধান কর্মকেন্দ্রে পরিণত হয়। ‘মনােরঞ্জন শিল্পসদন’ প্রতিষ্ঠা দিবসে গান্ধীজী তার বাণীতে জানিয়েছিলেন– “ইন্দুমাতা, তােমার কর্মজীবন যেন পল্লীগ্রামেই সীমাবদ্ধ থাকে। তােমার কর্মপ্রচেষ্টাকে আমি অভিনন্দন জানাচ্ছি।”
১৯৪২ সালের আন্দোলনে ইন্দুমতী গুহঠাকুরতা তিনজন মহিলা কর্মীসহ গ্রেপ্তার হন। প্রতিষ্ঠানের পুরুষ কর্মীরাও সকলেই গ্রেপ্তার হন। প্রতিষ্ঠানকে বে-আইনী ঘােষণা করা হয়। দশমাস কারাদণ্ড ভােগ করার পর ইন্দুমতী গুহঠাকুরতা ও যােগমায়া দত্তকে স্বগৃহে অন্তরীণ করা হয়। ১৯৪৫ সালের অক্টোবর মাসে অন্যরা মুক্তি পান।
ইন্দুমতী গুহঠাকুরতা ১৯৫০ সালে তাঁকে কর্মভূমি থেকে চিরবিদায় গ্রহণ করে পশ্চিমবঙ্গে চলে আসতে হয়। ১৯৯১ সালের মৃত্যুবরণ করেন।
রারা রাষ্ট্রীয় নিকুঞ্জ

রারা রাষ্ট্রীয় নিকুঞ্জ নেপালের হিমালয় অঞ্চলের একটি জাতীয় উদ্যান। এটি ১৯৭৬ সালে প্রতিষ্ঠিত হয়। নেপালের মুগ এবং জুমলা জেলাজুড়ে বিস্তৃত এই উদ্যানটির আকার ১০৬ বর্গকিলোমিটার। রারা রাষ্ট্রীয় নিকুঞ্জ নেপালের জাতীয় উদ্যানগুলোর মধ্যে সবচেয়ে ছোট। এই উদ্যানের প্রধান পর্যটন আকর্ষণ রারা হ্রদ, যা সমুদ্রপৃষ্ট থেকে ২,৯৯০ মিটার (৯,৮১০ ফিট) উচুতে অবস্থিত। হুমলা-জুমলা অঞ্চলের স্বতন্ত্রমন্ডিত উদ্ভিদ ও প্রাণীকুল সংরক্ষণের উদ্দেশ্যে উদ্যানটি প্রতিষ্ঠিত হয়।
রারা রাষ্ট্রীয় নিকুঞ্জের উচ্চতার তারতম্য ২,৮০০ থেকে ৪,০৩৯ মিটারের মধ্যে। রারা হ্রদের দক্ষিণে অবস্থিত চুচেমারা শৃঙ্গ এই উদ্যানের সর্বোচ্চ স্থান। উদ্যানের উত্তরে, রুমা কান্দ ও মালিকা কান্দ-এর মাঝামাঝি অবস্থিত আলপাইন স্বাদু জলের রারা হ্রদ নেপালের সর্ববৃহৎ হ্রদ। হ্রদটি ১০.৮ বর্গকিলোমিটার এলাকাজুড়ে বিস্তৃত এবং এর সর্বোচ্চ গভীরতা ১৬৭ মিটার। রারা হ্রদের আকার উপবৃত্তাকার। পূর্ব-পশ্চিমে বিস্তৃত হ্রদটি দৈর্ঘ্যে ৫ কিলোমিটার এবং প্রস্থে ৩ কিলোমিটার। হ্রদের পানি নিজার নদ হয়ে অবশেষে মুগু-কর্নালি নদীতে পতিত হয়।
নেপালের জাতীয় উদ্যান ও বন্যপ্রাণী সংরক্ষণ অধিদপ্তর রারা জাতীয় উদ্যানের সংরক্ষণ করে। নেপাল সেনা বাহিনী এই সংরক্ষণ কাজে সহায়তা করে থাকে।
গ্রীষ্মকালে রারা রাষ্ট্রীয় নিকুঞ্জের আবহাওয়া স্বস্তিদায়ক থাকে। তবে উচ্চতাজনিত কারণে শীতকালে তাপমাত্রা অনেক কমে যায়। এই উদ্যান ভ্রমণের ভাল সময় সেপ্টেম্বর, অক্টোবর, এপ্রিল এবং মে। শীতকালে তাপমাত্রা শূণ্য ডিগ্রীর নিচে নেমে যায় এবং উচু স্থানগুলো বরফাবৃত থাকায় চলাচল অসম্ভব হয়ে পড়ে। জুন থেকে অগাস্ট বর্ষাকাল। বর্ষাকালে বৃষ্টিপাতে কারণে উদ্যান ভ্রমণ কষ্টকর হয়।
রারা রাষ্ট্রীয় নিকুঞ্জে েক হাজার সত্তর প্রজাতির উদ্ভিদ সনাক্ত করা হয়েছে। এর মধ্যে রোডোডেনড্রন, ফির, বাদামী ওকে ইত্যাদি পাওয়া যায় সাব-আলপাইন অঞ্চলে। ৩,২০০ মিটারের নিচে মূলত ব্লু-পাইন, রোডোডেনড্রন, হিমালায়ান স্প্রুস, কাল জুনিপার ও হিমালায়ান সাইপ্রেস দেখা যায়। ৩,২০০ মিটারের উপরে মূলত সরলবর্গীয় বনের বিস্তার। এখানে পাইন, ফির ও স্প্রুস বেশি দেখা যায়।
রারা রাষ্ট্রীয় নিকুঞ্জে ৫১ প্রজাতির স্তন্যপায়ী প্রাণী, ২৪১ প্রজাতির পাখি, দুই প্রজাতির সরীসৃপ ও উভচর প্রাণী এবং ৩ প্রজাতির মাছ চিহ্ণিত করা হয়েছে। এদের মধ্যে রয়েছে লাল পান্ডা, তুষার চিতা, এশিয়ান কালো ভাল্লুক, ভারতীয় চিতা, মেঘলা চিতা, শিয়াল, হিমালয়ান থর, হলুদগলা মার্টিন, রামকুত্তা, পাতি ভোঁদড়, ধূসর লাঙ্গুর ও লাল বান্দর।
রারা রাষ্ট্রীয় নিকুঞ্জে পর্যটকদের জন্যে থাকার ব্যবস্থা নেই বললেই চলে। তাই এখানে সম্ভাবনা থাকলেও পর্যটন বেশি বিকশিত হয়নি। উদ্যানে আসতে হলে কাঠমান্ডু থেকে নেপালগুঞ্জ হয়ে এরপরে জুমলা বা কোল্টিতে আসতে হয়। সেখান থেকে তিনদিনের হাঁটাপথে উদ্যানের অফিসে আসা যায়। বিকল্প উপায়ে পর্যটকরা নেপালগুঞ্জ থেকে সুরখেতে আসতে পারে। এজন্য দশদিনের হাঁটাপথ পাড়ি দিতে হয়। রারা হ্রদ দেখতে প্রতি বছর অনধিক ২০০ পর্যটক আসে। অভিজ্ঞ ট্রেকাররা উদ্যানের বিভিন্ন পথে ঘুরতে পারে। হিমালয় অঞ্চলের অনন্য উদ্ভিদ ও প্রাণীকুল দেখার জন্যে রারা রাষ্ট্রীয় নিকুঞ্জ আকর্ষণীয় স্থান। উদ্যান এলাকার মধ্যে কোন স্থায়ী বসতি নেই। তবে আগে এখানে রারা ও চাপরু নামে দুইটি গ্রাম ছিল, যা পরে বাঁকে জেলায় স্থানান্তর করা হয়। কৃষিকাজ পার্শ্ববর্তী অঞ্চলের প্রধান অর্থনৈতিক কর্মকাণ্ড। সাম্প্রতিক সময়ে কৃষিকাজেরদরুন উদ্যানের পরিবেশ নষ্ট হবার সম্ভাবনা দেখা দিয়েছে।
ওয়েসিস অব দ্য সিস

বর্তমান বিশ্বের সবচেয়ে বড় ও বিলাসবহুল জাহাজের নাম 'ওয়েসিস অফ দ্য সিস'। যার বাংলায় অর্থ করলে দাঁড়ায় 'সাগরের মরূদ্যান'।
নির্মাণ শুরুর আগে রয়্যাল ক্যারিবিয়ান ‘নেম দ্যাট শিপ’ নামের এক প্রতিযোগিতার আয়োজন করে। প্রতিযোগিতায় বিশ্বের বিভিন্নস্থান থেকে প্রায় ৯১ হাজার নাম সংগৃহীত হয়। বিপুল সংখ্যক নাম থেকে বেছে অবশেষে মিশিগানের জর্জ ওয়েজারের পাঠানো ‘ওয়েসিস অব দ্যা সিজ’ নির্বাচন করা হয়।
২২ তলা বিশিষ্ট বিলাসবহুল এই জাহাজটিতে রয়েছে ১৬টি ডেক এবং ২,৭০০ টি বিলাসবহুল রুম। জাহাজটি একসাথে ৬,৩০০ যাত্রী ধারণ করতে পারে। সেই সাথে জাহাজটিতে অবস্থান করে ২,১০০ ক্রু।
মোট ৭টি ভাগে ভাগ করা হয়েছে জাহাজের বিশেষত্বকে। যেমন - সেন্ট্রাল পার্ক, পুল, ফিটনেস সেন্টার, বিনোদন কেন্দ্র প্রভৃতি। বিশ্বের প্রথম ভাসমান উদ্যানটি এই জাহাজেই অবস্থিত। যেখানে ১২ হাজার গাছের চারা এবং ৫৬টি গাছ রয়েছে। জাহাজের পেছনের অংশে রয়েছে ৭৫০টি আসন বিশিষ্ট থিয়েটার, যার মধ্যে রয়েছে সুইমিং পুল।
ইন্টেন্সিভ কেয়ার ইউনিট সহ ৩ জন ডাক্তার আছে, ইন্টেন্সিভ কেয়ার ইউনিটে এক জন মানুষের যাবতীয় চিকিৎসার ব্যবস্থা আছে। এমনকি হার্ট এটাক হলেও তার চিকিৎসার যাবতীয় আয়োজন আছে। প্রতি যাত্রায় অন্তত একটি এ ধরনের প্রয়োজন দেখা দেয়। তবে ক্ষেত্র বিশেষে জাহাজের ডাক্তার এবং ক্যাপটেন পরামর্শ করে জাহাজের দিক পরিবর্তন করে নিকটস্থ বন্দরে ভেড়াবার ক্ষমতা দেয়া আছে, মাঝে মাঝে রোগীকে হেলিকপ্টারে করে স্থানান্তর করার ব্যবস্থাও আছে। জাহাজে যে ধরনের চিকিৎসা দেয়া হয় তার মধ্যে খাদ্য সংক্রান্ত পেটের অসুখ, পিঠে ব্যাথা, গলায় ইনফ্যাকশন, সাইনুসাইটিসের চিকিৎসাই বেশি। প্রতি যাত্রায় ২০০০-৩০০০ meclizine ব্যবহার হয় যা কেবল মাত্র সী সিকনেসের যেমন জাহাজের রোলিং পিচিং এর কারণে বমি রোধকের জন্য।
৮৭০০ মানুষের খাবার ব্যবস্থার জন্য ২৬টা গ্যালি বা রান্না ঘরে যাত্রীদের সকালে ঘুম ভাঙ্গার আগে থেকেই রান্নার কাজ চলতে থাকে। এই সব মালামাল জাহাজের মাতৃভুমি (Port of Registry) Fort Lauderdale শহরের Port Everglades বন্দর থেকে প্রতি শনিবার প্রায় সকাল ৬টা থেকে জাহাজে্র ডেকে এসে পৌঁছতে থাকে এবং সকাল সাড়ে সাতটা থেকে সেগুলি চাহিদার তালিকার সাথে মিলিয়ে বাছাই করে ভাঙ্গা প্যাকেট, পচা ইত্যাদি সরিয়ে ফেলে ফর্ক লিফটে করে ভান্ডারে নির্দিষ্ট জায়গা অনুযায়ী স্টোরিং হতে থাকে। যেমন, চা, কফি, দুধ, মাছ, মাংশ, চাউল, ময়দা, বিস্কুট, সব্জী, সস, কেচাপ, মাখন, পনীর, রুটি, নানা ধরনের মদ এবং পানীয় ইত্যাদি যেটা যেখানে রাখতে হয় সেখানে রাখা হয়।বিভিন্ন গ্যালিতে বিভিন্ন রকমের খাবার রান্না হয়, যেমন যে গ্যালিতে মাছ মাংশ রান্না হয় সেখানে সব্জী রান্না বা বেকিং হবে না আবার সকালের নাস্তা বা হালকা নাস্তার জন্য ভিন্ন গ্যালি এই ভাবে।
১. ""Oasis of the Seas" (27091)  Retrieved 1 November 2009.
২.  "Oasis of the Seas: Fast Facts" 10 September 2009.
৩. Nugent, Rory (June 2009). "Hope Floats "The Atlantic". Retrieved 24 October 2009.
৪. Smith, Oliver (26 February 2016) "New cruise ship will be world's largest"  Retrieved 18 May 2016.
৫.  "Our Biggest Ship Gets Even Better"  Royal Caribbean International. 14 October 2014. Retrieved 15 October 2014.
৬.  "Oasis Class Revitalization Q&A's" Royal Caribbean International. 13 October 2014. Retrieved 15 October 2014.
৭.  www.clarissaparish.com Retrieved January 2012
সিন্দ ইবনে আলী

সিন্দ ইবনে আলী মুসা, সিন্দ ইবনে আলী (মৃত্যু ৮৬৪ সালের পর) ছিলেন সিন্দের একজন প্রখ্যাত মুসলিম জ্যোতির্বিজ্ঞানী, অনুবাদক, গণিতবিদ ও প্রকৌশলী। তার বাবা ছিলেন মানসুরা,সিন্ধু প্রদেশ এর একজন সম্ভ্রান্ত ব্যক্তি যিনি ইসলাম ধর্ম গ্রহণ করেছিলেন। সিন্দ ইবনে আলী উচ্চশিক্ষার জন্য বাগদাদ গিয়ে শিক্ষাগ্রহণ করেছিলেন। 
জ্যোতির্বিদ্যা-সংক্রান্ত জিজ আল সিন্দ হিন্দ অনুবাদ ও সম্পাদনার জন্য তিনি পরিচিতি লাভ করেন। একজন গণিতবিদ হিসাবে সিন্দ ইবনে আলী আল খোয়ারিজমির সহকর্মী ছিলেন এবং ইয়াকুব ইবনে তারিক এর সাথে মিলে পৃথিবীর ব্যাস নির্ণয়ে ভূমিকা রেখেছিলেন। 
সিন্দ ইবনে আলী একজন ভাল প্রকৌশলীও ছিলেন। একবার বনু মুসা গোত্রের দুইজনকে বড় খাল খননের দায়িত্ব দেওয়া হয়।খাল খনন কাজে ত্রুটি দেখা দেয়। খাল খননের গভীরতার পরিমাপ ঠিক না হওয়ায় পানি সৈন্যদের কাছে পৌছাতে পারছিল না। খবরটি খলিফা আল-মুতাওয়াক্কিলকে রাগান্বিত করে তোলে। সিন্দ ইবনে আলী খনন তত্ত্বের বিষয়টির সুন্দর সমাধান দিয়ে তাদের শাস্তির হাত থেকে বাঁচান।
বেন্‌যাইতেন

বেন্‌যাইতেন (, ) একজন জাপানি বৌদ্ধ দেবী, যাঁর রূপকল্পনা করা হয় হিন্দু দেবী সরস্বতীর অনুসারে। জাপানে বেন্‌যাইতেনের পুজো শুরু হয় খ্রিষ্টীয় ষষ্ঠ থেকে অষ্টম শতাব্দীর মধ্যে। বৌদ্ধ গ্রন্থ "সোনালী আলোর সূত্রের" চীনা অনুবাদ মারফত এই দেবীর পরিচয় ঘটে। অনুবাদ গ্রন্থটির একটি অংশ বেন্‌যাইতেন সম্পর্কিত। "পদ্ম সূত্র" গ্রন্থেও তাঁর উল্লেখ আছে। সরস্বতীর হাতে যেমন বীণা থাকে, তেমনি বেন্‌যাইতেনের হাতেও একটি "বিওয়া" বা ঐতিহ্যবাহী জাপানি বাঁশি দেখা যায়। প্রকৃতপক্ষে বেন্‌যাইতেন এক মিশ্র বিশ্বাসের দেবী যাঁর মধ্যে বৌদ্ধ ও শিন্তো দুই ধর্মেরই বৈশিষ্ট্য দেখা যায়।
সংস্কৃতে যাঁকে সরস্বতী বলে উল্লেখ করা হয়েছে সেই বেন্‌যাইতেন দেবী পঞ্চভূতে যা কিছু প্রবহমান বা প্রবাহের আকারে ইন্দ্রিয়গ্রাহ্য হয়, সেই সমস্ত উপাদানের দেবী, যথা জল, সময়, শব্দ ও বাক্য, সঙ্গীত এবং জ্ঞান। প্রাথমিকভাবে তাঁর নাম লেখার জন্য যে চিত্রাক্ষরগুলি ব্যবহার করা হত তাতে চীনা ভাষায় তাঁর নাম "বিয়াংকাইতিয়ান" এবং জাপানিতে "বেন্‌সাইতেন" (辯才天)। এই উচ্চারণ অনুযায়ী বাগ্মিতার দেবী হিসেবে তাঁর ভূমিকাকে বড় করে দেখা হত। "সোনালী আলোর সূত্র" গ্রন্থটি রাষ্ট্রের প্রতিরক্ষার প্রতিশ্রুতি দেয় বলে জাপানে বেন্‌যাইতেন একজন রক্ষয়িত্রী দেবী হিসেবে পূজিত হতে থাকেন; প্রথমে রাষ্ট্রের এবং পরবর্তীকালে জনসাধারণেরও রক্ষয়িত্রী হিসেবে তাঁকে কল্পনা করা হতে থাকে। অবশেষে চীনা-জাপানি চিত্রাক্ষরে তাঁর নাম বেন্‌যাইতেন (弁財天) হয়ে উঠলে তাঁকে "সৌভাগ্যের সপ্তদেবতার" ("ফুকুজিন") অন্যতম হিসেবে কল্পনা করা শুরু হয়। এই সময় থেকে আর্থিক নিরাপত্তাও তাঁর প্রভাবাধীন বলে গণ্য হয়। কখনও কখনও তাঁকে বেন্‌তেন বলা হলেও এই নামটি আসলে ব্রহ্মার। বেন্‌যাইতেন্‌ন্যো (弁才天女) নামটি অধিক নিশ্চিত, কারণ "তেন্‌ন্যো" (天女) অনুসর্গের অর্থ 'দেবী'।
সাত জন ফুকুজিনের মধ্যে কিশ্‌শোওতেন্‌ন্যো দেবীকে ধরা হলে এবং অন্যতম ফুকুজিন দাইকোকু-কে স্ত্রী মূর্তিতে কল্পনা করা হলে হিন্দু ত্রিশক্তির সকলেই ফুকুজিন হিসেবে প্রতিভাত হন।
ঋগ্বেদে (৬.৬১.৭) সরস্বতী ত্রিমুণ্ডবিশিষ্ট বৃত্রাসুরকে বধ করেন, বৃত্রাসুরের অপর নাম ছিল "অহি" বা সাপ। এই তথ্য জাপান ও চীনে সরস্বতী/বেন্‌যাইতেনের সাথে সাপ ও ড্রাগনের ঘনিষ্ঠ সম্পর্কের অন্যতম সম্ভাব্য কারণ। জাপানে বহু স্থানে বেন্‌যাইতেনের মন্দির আছে, যেমন সাগামি উপসাগরের এনোশিমা দ্বীপ, বিওয়া হ্রদের চিকুবু দ্বীপ এবং সেতো অন্তর্দেশীয় সাগরের ইৎসুকুশিমা দ্বীপ। ১০৪৭ খ্রিঃ বৌদ্ধ সন্ন্যাসী কোওকেই (皇慶) এনোশিমার মন্দিরগুলির একটি ইতিহাস রচনা করেন। এই গ্রন্থ অনুযায়ী বেন্‌যাইতেন হলেন ব্রহ্মাণ্ডের কেন্দ্রস্থিত শীতল হ্রদ মুনেৎসুচি-তে (無熱池, সংস্কৃত "অনবতপ্ত") অধিষ্ঠানরত ড্রাগন রাজার তৃতীয় কন্যা। এটি বৌদ্ধ মত।
এর চেয়েও প্রাচীন বৌদ্ধ নথিপত্রে বিভিন্ন ধূমকেতুর সঙ্গে বেন্‌যাইতেনের সম্পর্ক স্থাপনের চেষ্টা দেখা যায়। যেমন, ৫৫২ ও ৫৯৩ খ্রিঃ আবির্ভূত ধূমকেতুটিকে বেন্‌যাইতেনের চিহ্ন বলে বর্ণনা করা হয়েছিল। এই সমস্ত তথ্য থেকে বোঝা যায় ভারত থেকে হিন্দু ও বৌদ্ধ সংস্কৃতি ও পুরাণ বেন্‌যাইতেনের মত দেবতাদের কেন্দ্র করে ষষ্ঠ শতাব্দীর অনেক আগে থেকেই জাপানে ছড়িয়ে পড়েছিল।
বেন্‌যাইতেন শিন্তো ধর্মের একজন স্ত্রী "কামি"। কামি রূপে তাঁর নাম ইচিকিশিমা-হিমে-নো-মিকোতো (市杵島姫命)। তেন্দাই বৌদ্ধধর্মে অন্য এক "কামি" উগাজিনের সারবত্তা হিসেবে তাঁর উল্লেখ আছে। বেন্‌যাইতেনের মাথার উপর ক্ষেত্রবিশেষে তোরিই সমেত উগাজিনের পুতুল রাখা হয়। এই রূপে তাঁর নাম উগা বেন্‌যাইতেন বা উগা বেন্‌তেন। শিন্তো তীর্থের প্রবেশপথের নাম বেন্‌তেন-দোও বা বেন্‌তেন-শা (弁天社)। কখনও কখনও সমগ্র তীর্থও বেন্‌যাইতেনকে উৎসর্গ করা হয়, যেমন কামাকুরার যেনারাই বেন্‌যাইতেন উগাফুকু তীর্থ ও নাগোয়্যার কাওয়াহারা তীর্থ।
প্রমোদরঞ্জন সেনগুপ্ত

প্রমোদরঞ্জন সেনগুপ্ত (১৯০৭ ― ১৯৭৪) একজন ভারতীয় স্বাধীনতা সংগ্রামী ও প্রাগ্রসর বামপন্থী চিন্তাবিদ। তার পিতা ডাক্তার হর্ষনাথ সেনগুপ্ত, ছোটবেলা কেটেছে সাঁওতাল পরগনার দুমকায় (বর্তমান ঝাড়খণ্ড রাজ্যে)। কৃষ্ণনগর সরকারি কলেজে পড়াকালীন বিপ্লবী শহীদ অনন্তহরি মিত্র, হেমন্তকুমার সরকার প্রমুখ বিপ্লবীর সাহচর্যে সশস্ত্র বিপ্লববাদে হাতেখড়ি হয়।
দক্ষিণেশ্বর বোমা মামলায় প্রথম গ্রেপ্তার হন তিনি। মুক্তি পেয়ে বিদেশ যাত্রা ১৯২৭ সালে। লন্ডন স্কুল অফ ইকোনমিকস এর ছাত্র ছিলেন, ইংল্যান্ডের বন্দর শ্রমিকদের মধ্যে ট্রেড ইউনিয়ন সংগঠন গড়ে তোলার কাজে বিশেষ ভূমিকা ছিলো। ১৯২৮ সালে বিপ্লবী সৌমেন্দ্রনাথ ঠাকুরের আহবানে বার্লিনে গিয়ে ফেরার পথে ফরাসি পুলিশের হাতে অস্ত্রসহ ধরা পড়েন। সাপুরজি সাকলাওয়াত, রজনীপাম দত্ত, হ্যারি পোলিট প্রমুখ মার্কসবাদী নেতৃবৃন্দর সাথে সখ্যতা ছিলো তার। ইংল্যান্ডে হিন্দুস্থান স্ট্যান্ডার্ড পত্রিকার সাংবাদিকতা করেছেন ১৯৩৩ সালে। লন্ডনে অবস্থানকালে অন্যান্য ভারতীয় ছাত্রদের সাথে কমিউনিস্ট স্টাডি সার্কেল তৈরি করেন যা পরে প্রগ্রেসিভ রাউটার্স এসোসিয়েশন নামে পরিচিত হয়। '"ভারতে কৃষি সংশ্লিষ্ট অবস্থার বিকাশ"' বিষয়ে ডক্টরেট ডিগ্রি পেয়েছিলেন। স্পেনের ডিক্টেটর ফ্রাংকোর ফ্যাসিস্ট শাসনের বিরুদ্ধে অভিযানে আন্তর্জাতিক ব্রিগেডে যোগ দিতে স্পেনে গিয়েছিলেন।
নেতাজী সুভাষ চন্দ্র বসুর আজাদ হিন্দ ফৌজের প্রচার অধিকর্তা হিসেবেও কাজ করেছেন প্রমোদরঞ্জন সেনগুপ্ত। আজাদ হিন্দ পত্রিকার সম্পাদনাও করেছেন অল্প কিছুদিন। দ্বিতীয় বিশ্বযুদ্ধ শেষে ব্রিটিশ মিলিটারি মিশনের হাতে বন্দী হয়ে জেলে যান। স্বাধীনতার পরেও রাজনৈতিক কর্মকাণ্ডে সামিল থাকায় প্রেসিডেন্সি জেলে কারারুদ্ধ ছিলেন ১৯৫০ এ। পুরোপুরি মুক্তি পেয়ে ভারতীয় কমিউনিস্ট পার্টিতে যোগদান। স্বাধীন ভারতে জরুরী অবস্থার বিরুদ্ধে ও গণতান্ত্রিক অধিকার রক্ষা আন্দোলনে তিনি অগ্রণী ভূমিকা নেন।
১৯৬৭ সালের ১৪ই জুন নকশালবাড়ি আন্দোলনের প্রথম দিকে 'কৃষক সংগ্রাম সহায়ক কমিটি'র সভাপতি নির্বাচিত হন। পরে মতানৈক্যের কারণে নকশাল আন্দোলন থেকে দূরে সরে আসেন।
দেশী বিদেশি বহু পত্র পত্রিকায় তার অসংখ্য প্রবন্ধ প্রকাশিত হয়েছে। "নীলবিদ্রোহ ও তৎকালীন বঙ্গসমাজ", "কালান্তরের পথিক রঁম্যা রঁলা", "ভারতীয় মহাবিদ্রোহ" তার রচিত বই।
ফ্লেম নীহারিকা

ফ্লেম নেবুলা প্রায় ১,৫০০ আলোকবর্ষ দূরের। লাল রংটির কারণ হল হাইড্রোজেন গ্যাস। এখানে প্রতিনিয়ত হাইড্রোজেন তার একমাত্র ইলেকট্রন ত্যাগ করে আয়নিত হচ্ছে। এই বেরিয়ে যাওয়া ইলেক্ট্রন যখন অন্য একটি আয়নিত হাইড্রোজেন নিয়ে পূর্ণ হাইড্রোজেনে পরিনত হচ্ছে তখন এই লাল আভার উৎপত্তি হচ্ছে। এই হাইড্রোজেন আয়নিত হওয়ার শক্তির উৎস হল প্রচন্ড ভারী নতুন তারাগুলির প্রতিনিয়ত ছুড়ে দেয়া অতিবেগুনী রশ্মি।
১. Meyer, M. R.; et al. (2008). "Star Formation in NGC 2023, NGC 2024, and Southern L1630" In Reipurth, B.   5. p. 43. ISBN .
রারা হ্রদ

রারা হ্রদ নেপালের সর্ববৃহৎ এবং গভীরতম স্বাদু জলের হ্রদ। এটি নেপালের হিমালয় অঞ্চলে অবস্থিত। রারা জাতীয় উদ্যানের প্রধান আকর্ষণ এই হ্রদ।. ২০০৭ সালের সেপ্টেম্বরে রারা হ্রদকে রামসার স্থান হিসেবে স্বীকৃতি দেয়া হয়। এই রামসার স্থানের আওতায় হ্রদ ছাড়াও পার্শ্ববর্তী জলাভূমি রয়েছে, যার মোট আয়তন ১,৫৮৩ হেক্টর।
সমুদ্রপৃষ্ঠ থেকে ২,৯৯০ মিটার (৯,৮১০ ফিট) উচ্চতায় রারা হ্রদের অবস্থান। এর জলপৃষ্ঠ ১০.৮ বর্গকিলোমিটার এলাকাজুড়ে বিস্তৃত। সর্বোচ্চ গভীরতা ১৬৭ মিটার (৫৪৮ ফিট)। হ্রদটি দৈর্ঘ্যে ৫.১ কিমি এবং প্রস্থে ২.৭ কিমি। রারা হ্রদের জল নিজর নদ হয়ে মুগু কর্নালি নদীতে পতিত হয়। হ্রদের পানির পিএইচ স্বাভাবিকের চেয়ে বেশি। এই পরীক্ষায় হ্রদের পানি সামান্য দূষিত নির্ণিত হয়েছে। ধর্মী আচার-অনুষ্ঠান ও পর্যটকদের আবর্জনার কারণে এই দূষণ হয়েছে।
গ্রীষ্মকালে রারা রাষ্ট্রীয় নিকুঞ্জের আবহাওয়া স্বস্তিদায়ক থাকে। এপ্রিল থেকে জুন গ্রীষ্মকাল। তবে উচ্চতাজনিত কারণে শীতকালে তাপমাত্রা অনেক কমে যায়। রারা হ্রদ ভ্রমণের ভাল সময় সেপ্টেম্বর, অক্টোবর, এপ্রিল এবং মে। শীতকালে তাপমাত্রা শূণ্য ডিগ্রীর নিচে নেমে যায় এবং হ্রদের উপরে এক মিটার পর্যন্ত বরফের আস্তরণ পড়ে। সেসময় হ্রদে আসার পথগুলোও অধিক তুষারপাতের কারণে বন্ধ হয়ে যায়। জুন থেকে অগাস্ট বর্ষাকাল। ১৯৯৪ থেকে ২০০৩ পর্যন্ত দশ বছরের গড় বৃষ্টিপা ৮০০ মিলিমিটার। হ্রদের জলপৃষ্ঠের গড় তাপমাত্রা ৭.৫ °C থেকে ৭.৬ °C।
রারা হ্রদ চারদিকে রারা জাতীয় উদ্যান দ্বারা পরিবেষ্টিত। অনন্য উদ্ভিদ ও প্রাণীকুলের আবাস ধারণ করায় এই হ্রদের সবিশেষ গুরুত্ব রয়েছে। ঐ অঞ্চলের উদ্ভিদ ও প্রাণীকুলকে মনুষ্য-সৃষ্ট ক্ষতির সম্ভাবনা থেকে সংরক্ষণের উদ্দেশ্যে জাতীয় উদ্যানটি ১৯৭৬ সালে প্রতিষ্ঠিত হয়। উদ্যানে ১০৭৪ প্রজাতির উদ্ভিদ রয়েছে, যার মধ্যে ১৬ প্রজাতি নেপালের স্থানীয়। প্রাণী রয়েছে এখানে ৫১ প্রজাতির এবং পখি ২১৪ প্রজাতির।
রারা হ্রদে তিন প্রকার স্থানীয় প্রজাতির মাছ এবং এক প্রজাতির ব্যাঙ রয়েছে। শীতকালে হ্রদে প্রচুর অতিথি পাখির সমাগম ঘটে। পাখিগুলো শীতকালজুড়ে হ্রদ ও এর আশপাশে বাস করে।
রারা হ্রদ নেপালের সাধারণ পর্যটন গন্তব্যগুলোর মত নয়। হ্রদের আশপাশে পর্যতকদের জন্য থাকার স্থান, স্বাস্থ্যসেবা ইত্যাদি ব্যবস্থা না থাকায় এখানে পর্যটকদের আগমন কম ঘটে। এছাড়া এই হ্রদে আসতে দীর্ঘপথ পাড়ি দিতে হয়। কাঠমান্ডু থেকে বিমানে নেপালগুঞ্জ, সেখান থেকে আবার বিমানে জুমলা বা কোল্টিতে আসতে হয়। এখান থেকে তিনদিনের হাঁটা পথে রারা জাতীয় উদ্যানের অফিসে আসা যায়। এছাড়া বিকল্প উপায়ে নেপালগুঞ্জ থেকে সুরখেত আসা যায়, যা দশ-দিনের হাঁটাপথ। প্রতি বছর রারা হ্রদে অনধিক ২০০ পর্যটকের আগমন ঘটে। স্থানীয় উদ্ভিদ ও প্রাণীকুল দেখার জন্য রারা হ্রদ ও আশপাশের অঞ্চল পর্যটকদের জন্য বিশেষ আকর্ষণ।
উদ্যান এলাকার মধ্যে কোন স্থায়ী বসতি নেই। তবে আগে এখানে রারা ও চাপরু নামে দুইটি গ্রাম ছিল, যা পরে বাঁকে জেলায় স্থানান্তর করা হয়। কৃষিকাজ পার্শ্ববর্তী অঞ্চলের প্রধান অর্থনৈতিক কর্মকাণ্ড। সাম্প্রতিক সময়ে কৃষিকাজের দরুন উদ্যানের পরিবেশ নষ্ট হবার সম্ভাবনা দেখা দিয়েছে।
অ্যামাইটোসিস

যে কোষ বিভাজন প্রক্রিয়ায় একটি মাতৃকোষের নিউক্লিয়াস ও সাইটোপ্লাজম কোনো জটিল মাধ্যমিক পর্যায় ছাড়াই সরাসরি বিভক্ত হয়ে দুটি অপত্য কোষের সৃষ্টি করে তাকে অ্যামাইটোসিস বলে।অ্যামাইটোসিস হল জীবদেহের এক ধরনের "কোষ বিভাজন" প্রক্রিয়া, যা প্রধানত নিম্ন শ্রেনির জীবে (যেমন- এক কোষী প্রাণী - ব্যাক্টেরিয়া, ইস্ট, অ্যামিবা ইত্যাদি) দেখা যায়। একে "ক্যারিওস্টেনোসিস" বা প্রত্যক্ষ কোষ বিভাজনও বলা হয়। একে অনেক সময় দ্বিবিভাজন বা বাডিংও(binary fission) বলা হয়। মাইটোসিস বিভাজনে মাতৃকোষের অ্যালিলগুলো উভয় অপত্য কোষে সমভাবে বণ্টিত হলেও এক্ষেত্রে অসম বণ্টন ঘটে। এই প্রক্রিয়াটি সর্বপ্রথম ওয়ালথার ফ্লেমিং বর্ণনা করেন।
এই বিভাজন প্রক্রিয়ায় ক্রোমাটিন বস্তু ব্যাপকভাবে ঘনীভূত হয়ে ক্রোমোসোমে পরিণত হয় না। আবার স্পিন্ডল তন্তুর আবির্ভাব ঘটে ক্রোমোসোম দুই পাশে সরেও যায় না। বরং এক্ষেত্রে ক্রোমোসোম ছাড়াই নিউক্লিয়াস মাঝ বরাবর বিভাজিত হয়ে যায়। এরপরে সাইটোপ্লাজম মাঝ বরাবর ক্রমান্বয়ে সংকুচিত হয়ে বিভক্ত হয়ে যায় এবং দুটি অপত্য কোষ সৃষ্টি হয়। এ ধরনের কোষ বিভাজন সরলতম কোষ বিভাজন। এ প্রক্রিয়ায় আদি কোষ বিভাজিত হয়।
অ্যামাইটোসিস কোষ বিভাজন নিয়ে খুব বেশি গবেষণা হয়নি। তাই অনেকে মনে করেন যে এই কোষ বিভাজন প্রক্রিয়া বাস্তবে নেই। কিন্তু এটা এখনই বলে দেয়ার সুযোগ নেই। কেননা ক্যান্সারের বিরুদ্ধে লড়াইয়ে আমরা এখনও জয়ী হতে পারিনি। আর ক্যান্সার চিকিৎসায়ও এই বিভাজন প্রক্রিয়া নতুন তথ্য প্রদান করতে পারে। কিছু গবেষণায় এমন তথ্যও উঠে এসেছে যে ইঁদুরের ভ্রূণে ভাইরাসের আক্রমণের ফলে অ্যামাইটোসিস বিভাজন ঘটে ভ্রূণ নষ্ট হয়ে গিয়েছে। তাই চিকিৎসাবিজ্ঞানে আরো এগিয়ে যেতে হলে অ্যামাইটোসিস কোষ বিভাজন সম্পর্কে আমাদের আরো জানতে হবে।
করাচি ইন্টারন্যাশনাল কন্টেইনার টার্মিনাল

করাচি বন্দর হল পাকিস্তানের বৃহত্তম সমুদ্র বন্দর। এই বন্দরটি পাকিস্তানের সিন্ধি প্রদেশের বৃহত্তম শহর করাচিতে অবস্থিত। বন্দরটি দেশের ৬০% এর বেশি পণ্য দ্রব্য পরিবহন করে। এই বন্দরের প্রধান কন্টেইনার টার্মিনাল হল "করাচি ইন্টারন্যাশনাল কন্টেইনার টার্মিনাল"। বন্দরের এই টার্মিনালটি করাচি শহরের কেন্দ্রীয় অংশ ও শিল্পাঞ্চলের খুব কাছেই অবস্থিত।বন্দরের টার্মিনালটির জলের গড় গভীরতা ১১.৬ মিটারের বেশি। ফলে বন্দরটি বছরের সমস্ত সময়ে সচল থাকে। বন্দরটি আরব সাগরের তীরে অবস্থিত। এই বন্দরটি এক সময় ব্রিটিশ ভারতের অন্তর্গত ছিল। এই সময়েই বন্দরটির দ্রুত বিকাশ ও শ্রীবৃদ্ধি ঘটে। বর্তমানে বন্দরটি দক্ষিণ এশিয়া তথা পৃথিবীর প্রধান বন্দর গুলির একটি। এই বন্দরকে কেন্দ্র করে করাচি শহর তথা করাচি মহানগরীর বিকাশ ঘটেছিল। এখনও এই বন্দরটি করাচি শহরের অর্থনীতির মূল চালিকা শক্তি। করাচি ইন্টারন্যাশনাল কন্টেইনার টার্মিনাল দ্বারাই করাচি বন্দরের বেশির ভাগ কন্টেইনার পরিবহন করা হয়।
"করাচি ইন্টারন্যাশনাল কন্টেইনার টার্মিনালটি" আরব সাগরের তীরে করাচি শহরে অবস্থিত। বন্দরটি পাকিস্তানের দক্ষিণে সিন্ধু নদের ব-দ্বীপ ভূমিতে অবস্থিত। এটি সমুদ্র সমতল থেকে প্রায় ৮ মিটার উচ্চতায় অবস্থিত। এই করাচি বন্দরের টার্মিনালটি ২৪.৫৪ উত্তর ও ৬১.১৬ দক্ষিণে অবস্থিত। এই বন্দর থেকে গদর বন্দর প্রায় ৩৪০ কিলোমিটার দূরে অবস্থিত। এছাড়া এই টার্মিনাল বন্দরটি থেকে দেশের রাজধানী শহর ইসলামাবাদ ৪০০ কিলোমিটারের অধিক দূরত্বে ও লাহোর ৩৫০ কিলোমিটার দূরত্বে অবস্থিত। এখান থেকে ভারতের মুম্বাই বন্দর প্রায় ১০০০ হাজার কিলোমিটার দূরত্বে অবস্থিত। করাচি বন্দর থেকে গুরুত্বপূর্ণ সমুদ্রপথ যেটি আরব সাগর হয়ে, পূর্ব এশিয়া হয়ে চীন, জাপান পর্যন্ত চলে গেছে, সেই পথের খুব বন্দরটি কাছেই অবস্থিত। আবার বন্দরটি বিখ্যাত হরমুজ প্রণালীর খুব কাছেই অবস্থিত।
করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত।
করাচি বন্দরের পোতাশ্রয় প্রাকৃতিকভাবে গড়ে উঠেছে। এটি আরব সাগরের থেকে মূল ভূভাগের দিকে প্রসারিত। প্রতাশ্রয়টি ১১ কিলোমিটার চ্যানেল দ্বারা আরব সাগরের সঙ্গে যুক্ত। পোতাশ্রয়ের গড় গভীরতা হল ১০-১১ মিটার। বন্দরটিতে ৩০টি জেটি রয়েছে। এছাড়া তিনটি কন্টেইনার টার্মিনাল রয়েছে।
বন্দরটি দেশের অধিকাংশ পণ্য আমদানি ও রপ্তানি করে। বন্দরটি ৬৫ মিলিয়ন টন কার্গো ও ১.৫৩ মিলিয়ন টিইইউএস কন্টেইনার পরিবহন করেছে ২০১৫ সালে। করাচি বন্দরের করাচি ইন্টারন্যাশনাল কন্টেইনার টার্মিনাল দিয়ে প্রতি বছর প্রায় ৩ লক্ষ কন্টেইনার পরিবাহিত হয়।
ভারত–কাতার সম্পর্ক

ভারত-কাতার সম্পর্ক হল ভারত ও কাতার দেশ দুটির মধ্যে নিজেদের পারস্পরিক সম্পর্ক বা সমঝোতা।কাতার এর রাজধানী ও প্রধান শহর দোহা তে ভারতের একটি দূতাবাস রয়েছে। একই ভাবে কাতার এর একটি দূতাবাস রয়েছে ভারত এর রাজধানী শহর দিল্লি বা নিউ দিল্লি তে। এই দূতাবাস দু'টির দ্বারাই দুই দেশের মানুষ দেশ দু'টিতে যাবার জন্য বৈধ ভিসা পান। যা দেশ দু'টির মধ্যকার সম্পর্ককে আরও গভীর করেছে।
কাতার একটি সর্বভৌম রাষ্ট্র হিসাবে ভারতের সঙ্গে কূটনৈতিক সম্পর্ক গড়ে উঠে সর্ব প্রথম ১৯৭৩ সালে। এর পর দেশ দুটির সম্পর্ক আরও গভীর হয়েছে। ২০১৫ সালে কাতারের আমির তামিম বিন হামিদ থানি ভারতের সঙ্গে সমঝোতা চুক্তি স্বাক্ষর করেন নিজেদের মধ্যে পারস্পর বোঝাপরা বাড়াতে। বর্তমানে দেশ দুটি বাণিজ্য ও আন্তর্জাতিক ক্ষেত্রে গুরুত্বপূর্ণ হয়ে উঠেছে।
১৯৭৩ সালে দেশ দুটির মধ্যে কূটনৈতিক সম্পর্ক গড়ে উঠার পর নিজেদের মধ্যে বোঝাপড়া উত্তর উত্তর বেড়েছে। ১৯৯৯ , ২০০৫ ও ২০১২ সালে কাতারের প্রধান আমির তামিম বিন হামিদ থাানি ভারতে এসেছেন । এর পর ভারতের প্রধানমন্ত্রী ২০১৬ সালে কাতারে গিয়েছেন দুই দিনের সফরে। এর আগে ভারতের থেকে ২০০৮ সালে কাতার সফরে যান ভারতের প্রথম কোনো প্রধানমন্ত্রী।
দেশ দুটি নিজেদের মধ্যে সেনাবাহীনি নিয়ে একট সম্পর্ক গড়ে তেলেছে। কাতার ও ভারত থেকে সেনা বাহিনী যৌথ ভাবে সেনা মহরা ও মিটিং এ অংশ নেয়। ২০০৮ সালে দোহাতে সেনা মিটিং হয় দেশ দুটির মধ্যে এর পর ২০১৩ সালে নতুন দিল্লিতে সেনা মিটিং হয়। এর পর সেনা মিটিং হবে দোহাতে। দেশ দুটির সেনাবাহিনী একসাথে সন্ত্রাস দমনে কাজ করার কথা বলেছে।
কাতারের সঙ্গে ভারতের বাণিজ্যিক সম্পর্ক খুবই গভীর। ভারত হল কাতারের তৃতীয় বৃহৎ বাণিজ্যিক সঙ্গী। ভারত কাতার থেকে প্রধানত গ্যাস ও খনিজ তেল আমদানি করে। আবার কাতার ভারত এর শক্তি ক্ষেত্রে বড় অঙ্কের বিনিয়োগ করেছে। ভারত ও কাতারের মধ্যে সমঝোতার ফলে কাতার ইউনিট প্রতি গ্যাস ১২-১৩ ডলারের পরিবর্তে ৬-৭ ডলারে দেবে ভারত কে। দেশ দুটির মধ্যে বাণিজ্যের পরিমাণও বিপুল। ভারত কাতার থেকে ১৪.৯ বিলিয়ন মার্কিন ডলার এর পণ্য আমদানি করে এবং কাতার ভারত থেকে ১.২ বিলিয়ন ডলারের পণ্য আমদানি করে।দিন দিন কাতার ও ভারতের বাণিজ্যের পরিমাণ দ্রুত বৃদ্ধি পাচ্ছে। কাতার থেকে গ্যাস ভারতে আনার জন্য পাইপলাইন নির্মাণের কথা চলছে।
ঈশ্বরী প্রসাদ পান্ডে

ঈশ্বরী প্রসাদ পান্ডে ১৮৫৭ সিপাহী বিদ্রোহী আন্দোলনের বা মহাবিদ্রোহ ১৮৫৭ এর অন্যতম শহীদ। উত্তর ২৪ পরগনার ব্যারাকপুর সেনা ব্যারাকে সিপাইদের প্যারেড গ্রাউন্ডে ১৮৫৭ সালের ২৯ মার্চ ইংরেজ বিরোধী অভ্যুত্থানের ডাক দিয়েছিলেন সিপাই মঙ্গল পাণ্ডে। বিদ্রোহীকে নিবৃত্ত করতে, ইংরেজ অফিসার জেনারেল জন হারশে জমাদার ঈশ্বরী প্রসাদ পান্ডেকে আদেশ দেন। কিন্তু ঈশ্বরী পান্ডে সেই আদেশ অমান্য করেছিলেন। মঙ্গল পান্ডেকে আটকাবার কোনো চেষ্টাই তিনি করেননি। তিনি মঙ্গলের সহায়তা ও বিদ্রোহে মদত দিয়েছেন এই অভিযোগে তাঁকেও সংলগ্ন এক অশ্বত্থ গাছে ফাঁসিতে ঝুলিয়ে দেওয়া হয় ২১ এপ্রিল ১৮৫৭।
হরিপদ চট্টোপাধ্যায়

হরিপদ চট্টোপাধ্যায় (জন্ম ১৮৯৭ - মৃত্যু: ১১ নভেম্বর, ১৯৬৭) ছিলেন ভারতের একজন বিশিষ্ট স্বাধীনতা সংগ্রামী ও জননেতা। তার জন্ম হয়েছিল নদিয়া জেলার কৃষ্ণনগরে। সম্পর্কে তিনি শহীদ বিপ্লবী বাঘা যতীন এর মাতুলপুত্র। তার পিতার নাম বসন্ত চট্টোপাধ্যায়।
বিজ্ঞানী আচার্য প্রফুল্ল চন্দ্র রায়ের ছাত্র, নেতাজী সুভাষচন্দ্র বসুর অন্যতম সুহৃদ হরিপদ চট্টোপাধ্যায় কলিকাতা বিশ্ববিদ্যালয়ের রসায়ন শাস্ত্রের ছাত্র। প্রথম শ্রেনীতে প্রথম স্থানাধিকার করে এম.এস.সি পাশ করেন। এবং উচ্চশিক্ষা সম্পন্ন করতে সোভিয়েত ইউনিয়ন যান।
চাকরির নিশ্চিত প্রলোভন ছেড়ে মহাত্মা গান্ধীর দেশজোড়া অসহযোগ আন্দোলনে যোগ দিয়ে কারারুদ্ধ হন হরিপদ। তাকে ঢাকা সেন্ট্রাল জেলে পাঠানো হয় ১৯২১ সালে। পরবর্তীকালে আইন অমান্য আন্দোলন ও ভারত ছাড়ো আন্দোলনে যোগ দিয়েও কারাবরণ করেছেন দীর্ঘদিন। নদীয়া জেলার সশস্ত্র স্বাধীনতা আন্দোলনের অন্যতম পুরোধাপুরুষ ও একনিষ্ঠ কর্মী ছিলেন তিনি। কুমিল্লায় অভয় আশ্রম এর প্রতিষ্ঠা ও নদীয়ার সাহেবনগরে কৃষি শিল্প প্রতিষ্ঠান স্থাপন করা তার জীবনের অন্যতম কৃতিত্ব। যে প্রতিষ্ঠানে মুখ্যমন্ত্রী প্রফুল্লচন্দ্র সেন, প্রফুল্লচন্দ্র ঘোষ, বিপ্লবী শচীন্দ্রনাথ মিত্র ও জাতীয় স্তরের কংগ্রেস নেতৃবৃন্দ পদার্পণ করেছেন একাধিকবার। ভারতবর্ষের মত কৃষিপ্রধান দেশে কৃষির সাথে গ্রামীণ কুটির শিল্পর প্রত্যক্ষ যোগসূত্র স্থাপনে তিনি ছিলেন অগ্রনী কর্মী।
১৯৩৭ থেকে ১৯৫১ সাল পর্যন্ত তিনি বঙ্গীয় ব্যবস্থাপক সভা (পরে পশ্চিমবঙ্গ বিধানসভা)-র কংগ্রেস দলভুক্ত গুরুত্বপূর্ণ সদস্য ছিলেন। ১৯৫২ সালের নির্বাচনে বিরোধী দলের পক্ষে বিধানসভার সদস্য ও ১৯৬২ ও ১৯৬৭ তে পরপর দুইবার নবদ্বীপ ও কৃষ্ণনগর কেন্দ্র হতে নির্দলীয় সাংসদ হিসেবে লোকসভায় নির্বাচিত হন।
পার্লামেন্টারিয়ান ও সুবক্তা হিসেবে তাঁর সর্বভারতীয় খ্যাতি ছড়িয়ে পড়ে। তার জীবদ্দশায় একমাত্র পুত্র ভারতীয় বিমানবাহিনীর কমিশনড অফিসার অভিজিত চট্টোপাধ্যায় ভারত-পাকিস্তান যুদ্ধ ১৯৬৫ তে কাশ্মীরে শহীদ হন।
ইন্দুমতী সিংহ

ইন্দুমতী সিংহ (১৮৯৮—১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ইন্দুমতী সিংহ ১৮৯৮ সালে চট্টগ্রামের নন্দনকাননে জন্মগ্রহণ করেন। তার পিতার নাম গোপাল সিংহ। তার ভাই ছিলেন চট্টগ্রাম অস্ত্রাগার লুণ্ঠনের অন্যতম পুরোধা অনন্ত সিংহ।
ইন্দুমতী সিংহের পরিবার রাজনৈতিক পরিবার। তিনি বিপ্লবী দলের কর্মী ছিলেন। বিপ্লবী দলের সদস্যের সাথে তার বন্ধুত্বপূর্ণ সম্পর্ক হয় এবং নানা মিশনে অংশ নেন। নিজেও অস্ত্রচালনা জানতেন। তিনি সমাজ সেবা ও বিপ্লবী কর্মকাণ্ডে জড়িত ছিলেন। চট্টগ্রাম অস্ত্রাগার লুণ্ঠনের ধৃত বিপ্লবীদের মামলা পরিচালনার জন্য অর্থ সংগ্রহ করার সম্পূর্ণ দায়িত্ব গ্রহণ করেছিলেন ইন্দুমতী সিংহ। মহিলা হয়েও এবং ইংরাজী না জানা সত্ত্বেও তিনি যে কর্মক্ষমতা দেখিয়েছিলেন তা বিস্ময়ের সঞ্চার করে। সমস্ত বাংলাদেশ, এমন কি ভারতবর্ষের অন্যান্য বহু জায়গায় পরিভ্রমণ করে তিনি অর্থ সংগ্রহ করেছেন। পুলিসের প্রধান ঘাঁটি কলিকাতায় লালবাজারে গিয়ে তাদের নিকট থেকে অর্থ সংগ্রহ করেছেন।
তিনি ১৯৩১ সালের ডিসেম্বর মাসে এই কাজের জন্য কুমিল্লায় যান। তখন ১৫ ডিসেম্বর তাঁকে পুলিশ গ্রেপ্তার করে। তার আগের দিনই শান্তি ঘােষ ও সুনীতি চৌধুরী ম্যাজিস্ট্রেট স্টিভেন্সকে ঐ কুমিল্লা শহরে গুলী করে নিহত করেন। ইন্দুমতী সিংহ ডেটিনিউ অর্থাৎ রাজবন্দী রূপে হিজলী জেলে থাকেন প্রায় ছয় বৎসর। তিনি জেলের মধ্যে লীলা নাগের কাছে পড়াশুনা করতে থাকেন এবং ম্যাট্রিক পাস করেন। ওদিকে চট্টগ্রাম অস্ত্রাগার লুণ্ঠন মামলার রায় বের হয়। অনন্ত সিংহ, গণেশ ঘােষ, লােকনাথ বল, আনন্দ গুপ্ত প্রভৃতি বিপ্লবীদের যাবজ্জীবন দ্বীপান্তরের আদেশ হয়েছে। ফাঁসির আদেশ এঁদের প্রতি যে হয় নি তাই ছিল যথেষ্ট সেদিন।
ইন্দুমতী সিংহ ১৯৩৮ সালে জেল থেকে মুক্তি পান। ১৯৭৬ সালে ৪ মে মৃত্যুবরণ করেন।
আল্লামা ইকবাল উন্মুক্ত বিশ্ববিদ্যালয়

আল্লামা ইকবাল উন্মুক্ত বিশ্ববিদ্যালয় (AIOU নামে পরিচিত) পাকিস্তানের ইসলামাবাদে অবস্থিত একটি সরকারি গবেষণা বিশ্ববিদ্যালয়। বিশ্ববিদ্যালয়টি উচ্চশিক্ষায় পৃথিবীর চতুর্থ বৃহত্তম প্রতিষ্ঠান। ২০১০ সালের তথ্য অনুযায়ী বিশ্ববিদ্যালয়টির বার্ষিক তালিকাভুক্ত শিক্ষার্থী সংখ্যা ছিল ১,১২১,০৩৮ জন, যার অধিকাংশই নারী শিক্ষার্থী।.
এশিয়ার প্রথম উন্মুক্ত বিশ্ববিদ্যালয় হিসেবে প্রতিষ্ঠানটি ১৯৭৪ সালে যাত্রা শুরু করে। বিশ্ববিদ্যালয়টি অত্যন্ত গুরুত্বের সাথে প্রকৌশল, আইন, দর্শন, প্রাকৃতিক বিজ্ঞান এবং সামাজিক বিজ্ঞান বিষয়ে দূরবর্তী শিক্ষা প্রদান করে। প্রতিবছর সর্বচ্চ সংখ্যক শিক্ষার্থী এই প্রতিষ্ঠানে ভর্তির জন্য আবেদন করে, তাই বিশ্ববিদ্যালয়টিকে পাকিস্তানের সব থেকে আকর্ষণীয় বিশ্ববিদ্যালয় হিসেবে গণ্য করা হয়। বিশ্ববিদ্যালয়টি বিভিন্ন একাডেমিক বিষয়ে বিপুল পরিমাণ স্নাতক, স্নাতকোত্তর ও ডক্টরেট প্রোগ্রামে অংশগ্রহণের সুযোগ দেয়। যুক্তরাজ্যের উন্মুক্ত বিশ্ববিদ্যালয়ের সাফল্য থেকে অনুপ্রাণিত হয়ে ১৯৭৪ সালে আল্লামা ইকবাল উন্মুক্ত বিশ্ববিদ্যালয়টিকে একটি সরকারি বিশ্ববিদ্যালয় হিসেবে গড়ে তোলা হয়।
স্বল্প খরচে উচ্চশিক্ষা প্রদানের জন্য বিশ্ববিদ্যালয়টি বিশেষভাবে পরিচিত। একটি বিশেষায়িত বিশ্ববিদ্যালয় হিসেবে সরকার বিশ্ববিদ্যালয়টির অর্থের যোগান দেয়।
আরবী ও ইসলাম শিক্ষা অনুষদF
১৯৭৪ সালে অনুষদটি প্রতিষ্ঠিত হয়। ১৯৯৮ সালে অনুষদটিকে আরবি ও ইসলাম শিক্ষা অনুষদ হিসেবে উন্নতকরণ করা হয়। অনুষদটির অঢিন বিভাগ গুলো হলোঃ
শিক্ষা অনুষদ
বিজ্ঞান অনুষদ
Renamed as Faculty of Sciences, the Faculty of Basic and Applied Sciences was established in 1982. It comprises the following nine departments:
সমাজিক বিজ্ঞান ও মানবিক অনুষদ
The Faculty of Social Sciences and Humanities was established in 1982. The thirteen departments of the faculty are:
জেসি জেমস

জেসি উডসন জেমস (৫ সেপ্টেম্বর, ১৮৪৭ - এপ্রিল ৩, ১৮৮২) ছিলেন মিসৌরি রাজ্যের একজন আমেরিকান দস্যু, গেরিলা, গ্যাং নেতা, ব্যাংক ডাকাত, ট্রেন ডাকাত, এবং খুনী। তিনি জেমস ইয়ঙ্গার গ্যাং এর সবচেয়ে বিখ্যাত সদস্য ছিলেন। জেসি এবং তার বড় ভাই ফ্রাঙ্ক জেমস গৃহযুদ্ধের সময় কনফেডারেট গেরিলা বা ঝেপের আড়ালে লুকিয়ে থেকে ঝাপিয়ে পড়া যোদ্ধা ছিলেন। তাদের সেন্ট্রালিয়া ম্যাসাকার ইউনিয়নের সৈন্যদের বিরুদ্ধে সংঘটিত নৃশংসতায় অংশগ্রহণকারী হিসেবে অভিযুক্ত করা হয়। যুদ্ধের পর, আইন বহির্ভুত বিভিন্ন ক্যাডার বাহিনীর সদস্য হিসেবে, তারা ব্যাংক, ডাক গাড়ী ছিনতাই এবং ট্রেন ছিনতাই করতো।
জেমস ভাই ১৮৭৬ সালে যখন নর্থফিল্ড, মিনিসোটার একটি ব্যাংকে তাদের ডাকাতির চেষ্টার সময় গ্যাংয়ের অনেক সদস্যদের আটক বা হত্যা করা হয়। ১৮৬৬ থেকে তাদের নিজস্ব গ্যাং এর সদস্য হিসেবে জেসি জেমস সবচেয়ে সক্রিয় ছিলেন। তারা বেশ কয়েক বছর ধরে অপরাধ অব্যাহত রাখে। এই সময়ে তাদের গ্যাংয়ে নতুন সদস্য নিয়োগ করা হয়েছিলো। কিন্তু সরকারী আইন প্রয়োগকারী সংস্থার কাছ থেকে ক্রমবর্ধমান চাপের অধীন ছিল জেমস ইয়ঙ্গার গ্যাং। তখন তারঁ মাথার জন্য বড় পরিমানের পুরস্কার ঘোষণা করা হয়। ৩ এপ্রিল, ১৯৮২-এ জেসি জেমস রবার্ট ফোর্ডের গুলির আঘাতে নিহত হন। কিন্তু রবার্ট ফোর্ডই ছিলেন জেমস ইয়ঙ্গার বাহিনীর সদস্যা। তিনি বড় ধরনের পুরস্কারের লোভে জেসি জেমসের ঘরে প্রবেশ করে হঠাৎ জেসির মাথায় গুলি নিক্ষেপ করেন। তারঁ জীবিত দশায় তিনি সারাদেশে ব্যাপক পরিচিত ছিলেন। জেসিজেমস তার মৃত্যুর পর ওয়াইল্ড ওয়েস্টে একটি কাল্পনিক চিত্র হয়ে ওঠেন ।
অনেকে তাকে রবিন হুডের সঙ্গে তুলনা করেন । তিনি ধনী ব্যক্তিদের থেকে ডাকাতি, ছিনতাই করে গরীবদের সাহায্য করতেন। কিন্তু তিনি এবং তার দলের সদস্যরা এসবের পরে কোন প্রমাণ রাখতো না।
ইন্দুসুধা ঘোষ

ইন্দুসুধা ঘোষ (১৯০৫ — ২৪ সেপ্টেম্বর ১৯৯৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ইন্দুসুধা ঘোষ ১৯০৫ সালে ময়মনসিংহ জন্মগ্রহণ করেন। তার পিতার নাম সতীশচন্দ্র ঘোষ। পিতা সরকারি কর্মচারী ছিলেন।
ইন্দুসুধা ঘোষ ছোটবেলা থেকেই ছবি আঁকতেন। তিনি ময়মনসিংহ বিদ্যাময়ী স্কুল থেকে ম্যাট্রিক পাশ করেন। কবি রবীন্দ্রনাথ নিজেই তার শিল্পকর্ম দেখে মুগ্ধ হন। শান্তিনিকেতনে ১৯২৬ সালে কলাশিল্পে ভর্তি হল। তিনি শান্তিনিকেতনের কলাভবনে আচার্য নন্দলাল বসুর ছাত্রীরূপে ১৯২৬ সাল থেকে চার বছর কলাশিল্পে শিক্ষালাভ করেন।
ইন্দুসুধা ১৯২৬ সালে যুগান্তর দল এর কর্মীদের প্রভাবে রাজনীতিতে এসেছেন। তাঁর পিসতুতো দাদা কিরণ রায় ইন্দুসুধাকে বিপ্লবী দল ‘যুগান্তর’-এর সাথে পরিচয় করান। নিষিদ্ধ পুস্তক রাখা, রিভলভার রাখা এবং সংগঠন করার দায়িত্ব ছিলো তার উপর। শান্তিনিকেতন তার পক্ষে নিরাপদ স্থান ছিল। ১৯৩২ সালে পুলিশের হাতে ধরা পড়েন। ১৯৩৭ সালে মুক্তি পান। ১৯৪৮ সালে 'নারীসেবা সঙ্ঘ' এর সুপারিনটেন্ডেন্ট পদে দায়িত্ব পালন করেন।
ইন্দুসুধা ঘোষ ১৯৩০ সালে শ্রীনিকেতন শিক্ষাসদনে চাকরিতে যোগ দেন। ১৯৩৮ সালে এলাহাবাদ মিউনিসিপাল মহিলা শিল্পভবনে প্রধান শিক্ষিকা হিসেবে যোগ দিয়ে ৯ বছর কাজ করেন। ১৯৪৮ সালে ‘নারীসেবা সঙ্ঘ’ নামের এক সমাজ সেবামূলক প্রতিষ্ঠানের আবাসিক সুপারিনটেন্ডেন্ট পদে নিযুক্ত হয়ে কলকাতায় আসেন।
ইন্দুসুধা ঘোষ ২৪ সেপ্টেম্বর ১৯৯৫ মৃত্যুবরণ করেন।
খালিদ মাহমুদ (আম্পায়ার)

খালিদ মাহমুদ (জন্ম: ৬ ফেব্রুয়ারি ১৯৬৯) একজন পাকিস্তানি আম্পায়ার। তিনি ২০১৫-১৬ কায়েদ-ই-আজম ট্রফি, ২০১৫-১৬ হায়ের টি২০ কাপসহ পাকিস্তানের বিভিন্ন ঘরোয়া টুর্নামেন্টে ম্যাচ পরিচালনা করেছেন। তিনি মহিলাদের একদিনের আন্তর্জাতিক ক্রিকেট ম্যাচেও আম্পায়ারের দায়িত্ব পালনা করেছেন। পাকিস্তানের বাইরে তিনি ২০১৬ বাংলাদেশ প্রিমিয়ার লিগ‎‎-এর বিভিন্ন ম্যাচে আম্পায়ারের দায়িত্ব পালন করেছেন।
রুপাপাতিয়া

রুপাপাতিয়া (বৈজ্ঞানিক নাম:"Spindasis vulcanus(Fabricius)")এক প্রজাতির ছোট আকারের প্রজাপতি যার শরীর ও ডানা সাদাটে হলুদ, ফিকে কমলা এবং হাল্কা বাদামী বর্ণের মিশ্রণ থাকে। এদের পিছনের দুটি ডানাতেই দুটি করে মোট চারটি সরু কালো লেজ দেখা যায় এবং লেজ এর অগ্রপ্রান্ত সাদা ও গোড়ার দিক কমলা বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
রুপাপাতিয়ার প্রসারিত অবস্থায় ডানার আকার ২৬-৩৪ মিলিমিটার দৈর্গ্যের হয়।
ভারতে প্রাপ্ত রুপাপাতিয়া এর উপপ্রজাতি হল-
এরা খোলামেলা সমতল ভূমির প্রজাপতি। হাল্কা অরণ্য, ঘন অরণ্যের মাঝখানের উন্মুক্ত এলাকায়, পার্ক অথবা বাগান প্রায় সব জায়গায় এদের দেখা যায়। হিমালয়ের ১৫০০ ফুট পর্যন্ত প্রায় সমগ্র ভারতের রুপাপাতিয়াদের দেখা মেলে। এছাড়া শ্রীলঙ্কা, তাইল্যান্ড, মায়ানমার, জাভাতেও এদের দেখা যায়।
রুপাপাতিয়াদের ফুলের প্রতি আসক্তি দেখা যায়। মাঝেমধ্যে মাটি থেকে ৩ থেকে ৫ ফুট উচ্চতার কোনো পাতার কিনারাতে বসে রৌদ্র পোহাতে দেখা যায়। রৌদ্র পোহানোর সময় ডানা কিছুটা খুলে বসে। এরা একটানা বেশিক্ষন ওড়ে না তবে বিরক্ত হলে তীব্র বেগে এলোমেলো ভাবে উড়তে থাকে কিন্তু কিছুক্ষন পরে কাছাকাছি কোনো জায়গাতে এসে বসে। ভিজে স্যাঁতসেঁতে মাটিতে এবং পাখির বিষ্ঠাতেও বসে থাকে।
এদের ডিম সবুজ বর্ণের এবং গম্বুজাকৃতি। ডিমগুলির গায়ে ক্ষুদ্র বহুভুজের আকারে খোপ খোপ কাটা থাকে তবে খোপের মাঝখানে সমতল থাকে।
শূককীটগুলি সবুজ বর্ণের এবং চ্যাপ্টা আকৃতির হয়। এদের দেহের উপর পিঠে মাঝামাঝি দৈর্ঘ্য বরাবর কালচে সবুজ রেখা দেখা যায়, তার মধ্যে সাদা সরু দাগ থাকে। দেহখন্ড ২ এবং ১৮ অর্থাৎ মাথার ঠিক পরের অংশ, বেশি চওড়া এবং চকচকে হয়। এদের সারা দেহ সূক্ষ্ম রোঁয়া দিয়ে ঢাকা থাকে এবং রোঁয়াগুলি সূক্ষ্ম সূক্ষ্ম শাখাপ্রশাখায় যুক্ত।
এই শূককীটদের সাথে ক্রিম্যাটোগ্যাস্টার () পিঁপড়েদের সখ্যতা দেখা যায়।
এই শূককীট বিভিন্ন উদ্ভিদ যেমন- "Jujube", কুল এর দুটি প্রজাতি "" এবং "Ziziphus mauritiana", এছাড়া "", "", "Clerodendrum inerme", "", "Ixora chinensis" এবং "Canthium parviflorum" ইত্যাদির কচি পাতার নিচের ত্বক খায়।
রূপাপাতিয়াদের মূককীট গাঢ় সবুজ থেকে গাঢ় বাদামি বর্ণের হয়। এদের উদর অংশের ওপর-পিঠে কালচে রঙের রেখা দেখা যায়। এরা সাধারনত পাতার মোড়কের ভেতর মূককীট তৈরী করে।
তরিকুল ইসলাম

তরিকুল ইসলাম (১৬ নভেম্বর ১৯৪৬ - ৪ নভেম্বর ২০১৮) ছিলেন একজন বাংলাদেশী রাজনীতিবিদ, বাংলাদেশ সরকারের সাবেক মন্ত্রী ও সাংবাদিক। তিনি দৈনিক লোকসমাজ পত্রিকার প্রকাশক ও বাংলাদেশ জাতীয়তাবাদী দল বিএনপির জাতীয় স্থায়ী কমিটির সদস্য ছিলেন।
তরিকুল ইসলাম ১৬ নভেম্বর ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরে জন্মগ্রহণ করেন। পিতা আব্দুল আজিজ পেশায় একজন ব্যবসায়ী ছিলেন ও মাতা মোসাম্মৎ নূরজাহান বেগম ছিলেন একজন গৃহিণী। তিনি ১৯৫৩ সালে যশোর জিলা স্কুলে ভর্তি হয়ে ১৯৬১ সালে প্রবেশিকা পরীক্ষায় পাশ করেন। সরকারি মাইকেল মধুসূদন কলেজ যশোর থেকে ১৯৬৩ সালে আইএ ও সরকারি এম এম কলেজ যশোর থেকে ১৯৬৮ সালে অর্থনীতিতে বিএ পাশ করে ১৯৬৯ সালে রাজশাহী বিশ্ববিদ্যালয় থেকে অর্থনীতিতে এমএ ডিগ্রী অর্জন করেন।
তরিকুল ১৯৬২ সালে যশোর সরকারি মাইকেল মধুসূদন কলেজ এর জরাজীর্ণ শহীদ মিনার মেরামত করলে তৎকালীন সামরিক সরকার তাকে গ্রেফতার করে। তিনি ১৯৬৩-১৯৬৪ শিক্ষাবর্ষে ছাত্র ইউনিয়নের প্রার্থী হিসেবে যশোর সরকারি মাইকেল মধুসূদন কলেজ এর ছাত্র সংসদের সাধারণ সম্পাদক হিসেবে দায়িত্ব পালন করেন।
তিনি ১৯৬৮ সালে আইয়ুব বিরোধী আন্দোলন করে নয় মাস রাজশাহীত এবং যশোরে কারাভোগ করেন। রাজশাহী বিশ্ববিদ্যালয়ে থাকাকালীন ঊনসত্তরের গণঅভ্যুত্থানে নেতৃত্ব দেওয়ায় আবারো কারাভোগ করেন।
তিনি ১৯৭০ সালে আবদুল হামিদ খান ভাসানীর নেতৃত্বাধীন ন্যাশনাল আওয়ামী পার্টিতে যোগদান করেন। সক্রিয় অংশগ্রহণ করেন মুক্তিযুদ্ধে। ন্যাশনাল আওয়ামী পার্টি থেকে প্রথমে জাতীয়তাবাদী গণতান্ত্রিক দল পরে জিয়াউর রহমানের বাংলাদেশ জাতীয়তাবাদী দলে যোগ দেন তিনি। বিএনপির প্রথম আহ্বায়ক কমিটির ৭৬ সদস্যের অন্যতম সদস্য তিনি। তিনি যশোর জেলা বাংলাদেশ জাতীয়তাবাদী দলের প্রতিষ্ঠাকালীন আহবায়কের দায়িত্ব পালন করেন। ১৯৮০ সালে তিনি জাতীয়তাবাদী দলের চেয়ারম্যান হিসেবে দায়িত্ব পালন করেন তিনি। এ ছাড়াও তিনি বিএনপির যুগ্মমহাসচিব, ভারপ্রাপ্ত মহাসচিব, ভাইস চেয়ারম্যান ও ২০০৯ সালের বাংলাদেশ জাতীয়তাবাদী দলের পঞ্চম কাউন্সিলে স্থায়ী কমিটির সদস্য নির্বাচিত হন।
তিনি ১৯৭৯ সালে দ্বিতীয় জাতীয় সংসদে বিলুপ্ত যশোর-৯ আসন থেকে প্রথম বার সংসদ সদস্য নির্বাচিত হন। এর পর ফেব্রুয়ারি ১৯৯৬ সালের ও ২০০১ সালের অষ্টম জাতীয় সংসদ নির্বাচনে যশোর-৩ আসন থেকে সংসদ সদস্য নির্বাচিত হয়েছিলেন। ১৯৯১ সালে বিএনপি সরকারের সময় তিনি সমাজকল্যাণ এবং ডাক ও টেলিযোগাযোগ মন্ত্রী ছিলেন। ২০০১ সালের অষ্টম সংসদ নির্বাচনে চারদলীয় জোট সরকারের সময় তিনি প্রথমে তথ্য ও পরে পরিবেশ ও বন মন্ত্রণালয়ের মন্ত্রীর দায়িত্ব পালন করেন।
তরিকুল ইসলামের স্ত্রী নারর্গিস ইসলাম যশোর সরকারি সিটি কলেজে বাংলা বিভাগের উপাধ্যাক্ষ পদে কর্মরত ছিলেন। তাদের দুটি ছেলে সন্তান (অনিন্দ্য ইসলাম অমিত ও সুমিত) রয়েছে।
তরিকুল ইসলাম ঢাকার এপোলো হাসপাতালে ৪ নভেম্বর ২০১৮ তারিখে ৫.০৫ মিনিটে মৃত্যুবরণ করেন। মৃত্যুকালে তার বয়স হয়েছিল ৭৮ বছর। তিনি কিডনি, উচ্চ রক্তচাপ, হৃদরোগ, ডায়াবেটিসসহ বিভিন্ন রোগে ভুগছিলেন।
চিলি–ফিলিপাইন সম্পর্ক

চিলি–ফিলিপাইন সম্পর্ক হল চিলি এবং ফিলিপাইনের মধ্যকার দ্বিপাক্ষিক সম্পর্ক। ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর মতে, চিলি ও ফিলিপাইন স্প্যানিশ উপনিবেশ, পূর্বের খ্রিস্টীয় শাসন, রিং অব ফায়ার অবস্থানের কারণে একই ধরনের ভয়াল প্রাকৃতিক দুর্যোগের শিকার - প্রভৃতি দিক থেকে একই ধরনের "অনন্য অভিজ্ঞতা"র অংশীদার। চিলি এবং ফিলিপাইনের মধ্যকার কূটনৈতিক সম্পর্ক ১৮৫৪ সালে যাত্রা শুরু করে। ঐ বছর বিনন্দ, ম্যানিলাতে চিলি একটি কনস্যুলেট অফিস খোলে। তবে আনুষ্ঠানিকভাবে এ সম্পর্কের যাত্রা ৪ঠা জুলাই, ১৯৪৬ সালে আরম্ভ হয়। ঐদিন ফিলিপাইন আনুষ্ঠানিকভাবে যুক্তরাষ্ট্রের কাছ থেকে স্বাধীনতার স্বীকৃতি লাভ করে। ম্যানিলাতে চিলির একটি দূতাবাস রয়েছে, পক্ষান্তরে ফিলিপাইনের দূতাবাস রয়েছে সান্টিয়াগোতে।
২০১২ সালে চিলি ও ফিলিপাইন ভূ-তাপীয় শক্তি এবং খনন প্রভৃতি কাজে অংশীদার হতে চায়। চিলির রাষ্ট্রপতি সেবাস্তিয়ান পিনেরা, ভ্লাদিভস্তকে অনুষ্ঠিত এক দ্বিপাক্ষিক বৈঠকে চিলির রাষ্ট্রপতি বেনিঙ্গো তৃতীয় অ্যাকুইনোকে এ প্রস্তাব দেন। ভ্লাদিভস্তকে তখন অ্যাপেক সামিট অনুষ্ঠিত হচ্ছিল। পিনেরা অ্যাকুইনোকে আরো বলেন যে, তার দেশে অনেক ইংরেজি শিক্ষক প্রয়োজন। ইংরেজিতে শিক্ষকতা চিলির প্রতি অনেক ফিলিপাইনিকেই আকৃষ্ট করায়। ফিলিপাইনে ৩১৮ জন স্প্যানিশ প্রশিক্ষিত সাধারণ শিক্ষা বিভাগের শিক্ষক রয়েছেন উল্লেখ করে ফিলিপাইনের শিক্ষাসচিব আর্মিন লুইস্ট্রো চিলি সরকারের সাথে একটি চুক্তিস্বাক্ষরের ঘোষণা দেন। চুক্তি অনুযায়ী ফিলিপাইনের শিক্ষকদের চিলি স্প্যানিশে প্রশিক্ষণের ব্যবস্থা করবে। বিনিময়ে ফিলিপাইন, চিলিয়ানদের ইংরেজিতে উন্নত প্রশিক্ষণের ব্যবস্থা করবে। এছাড়া অ্যাকুয়াকালচারের বিষয়েও পরবর্তীতে সহযোগিতামূলক কর্মসূচী চালু করার কথা আলোচিত হয়।
চিলির রাষ্ট্রপতি মিশেলে ব্যাকেলেট ২০১৫ সালীর ১৬ই নভেম্বর ম্যানিলায় অনুষ্ঠেয় অ্যাপেক অর্থনৈতিক নেতৃবৃন্দের বৈঠকের জন্য সম্মেলনের সময়ই ফিলিপাইনে রাষ্ট্রীয় সফর করেন। তিনি ম্যাকাক্যানাং প্রাসাদে ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর সাথে সাক্ষাৎ করেন। এই দুজন দুর্যোগ ঝুঁকি মোকাবেলা এবং জরুরী অবস্থা ব্যবস্থাপনা প্রভৃতি বিষয়ে সমঝোতা স্মারক স্বাক্ষর করেন। চিলি ও ফিলিপাইন একই ধরনের দুর্যোগের সম্মুখীন হয়ে থাকে, তাই পানি-আবহবিদ্যা ও ভূতাত্ত্বিক বিষয়ে প্রযুক্তিগত দিক থেকে পরস্পরকে সহায়তা করতে আগ্রহী দুই দেশ। এ দুই দেশের মধ্যে বাণিজ্য ও বিনিয়োগ বাড়ানোর অভিপ্রায়ে মুক্ত বাণিজ্য চুক্তি বিষয়েও আলোচনা করা হয়।
আর্জেন্টিনা–ফিলিপাইন সম্পর্ক

আর্জেন্টিনা–ফিলিপাইন সম্পর্ক হল আর্জেন্টিনা এবং ফিলিপাইনের মধ্যকার দ্বিপাক্ষিক সম্পর্ক। দুই দেশই পূর্বে স্প্যানিশ উপনিবেশ ছিল, এবং প্রায় ৬৪ বছর পূর্বে তারা দ্বিপাক্ষিক সম্পর্ক স্থাপন করে। আর্জেন্টিনাই প্রথম লাতিন আমেরিকার দেশ, যার সাথে ফিলিপাইন দ্বিপাক্ষিক সম্পর্ক স্থাপন করে। ২০১২ সালে দুই দেশই দ্বিপাক্ষিক, কূটনৈতিক এবং বাণিজ্যিক সম্পর্কের ৬৫তম বার্ষিকী উদ্‌যাপন করে। সংস্কৃতি, শিক্ষা, খেলাধুলার জন্য ভবিষ্যতে নানা ধরনের দ্বিপাক্ষিক চুক্তি এবং স্প্যানিশ ভাষায় দক্ষতা অর্জনগত বিষয়ে সহযোগিতামূলক পদক্ষেপ গ্রহণ সম্পর্কেও আলোচনা করা হয়। ম্যানিলায় আর্জেন্টিনার দূতাবাস রয়েছে এবং বুয়েনোস আইরেসে রয়েছে ফিলিপাইনের দূতাবাস।
আর্জেন্টিনার পররাষ্ট্র সচিব হেক্টর টাইমারম্যান, প্রথম লাতিন আমেরিকার পররাষ্ট্রমন্ত্রী হিসেবে ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর সময় ফিলিপাইনে সফর করেন। দেল রোজারিও এবং টাইমারম্যান দুই দেশের মধ্যে সম্পর্ক সম্প্রসারণ এবং সংস্কৃতিসহ অন্যান্য বিষয়ে জনগণের আরো অংশগ্রহণ বিষয়ে আলোচনা করেন।
টাইমারম্যানের সফরের সূত্র ধরে দুই দেশের কর্মকর্তারা প্রযুক্তিগত সহযোগিতার ব্যাপারে দুই দেশের মধ্যে যৌথ প্রযুক্তিগত কার্যক্রমের প্রথম বৈঠকে অংশগ্রহণ করবেন। জীবপ্রযুক্তি, কৃষি, নবায়নযোগ্য শক্তি এবং ঔষধগত দিকে কীভাবে দুই দেশ অভিজ্ঞতা ও সহযোগিতা বিনিময় করতে পারে, এবং এর মাধ্যমে কীভাবে উপকৃত হতে পারে প্রভৃতি বিষয় এ চুক্তিতে থাকবে। ২০১৩ সালে আর্জেন্টিনা ফিলিপাইনসহ অন্যান্য দক্ষিণ-পুর্বাঞ্চলের রাষ্ট্রে সাইট্রাস রপ্তানি করবে।
আর্জেন্টিনার বৃহত্তম মশলা ও উদ্ভিদ-ভিত্তিক উপাদান প্রস্তুতকারক কোম্পানি ল্যাবরোটরিস ফার্মেসা সাইক "ফার্মেসা এশিয়া প্যাসিফিক ইনক." নামে ফিলিপাইনে একটি আঞ্চলিক অফিস খোলার মাধ্যমে এই অঞ্চলে বিনিয়োগ করতে যাচ্ছে। এখান থেকেই আর্জেন্টিনার এ কোম্পানি আঞ্চলিকভাবে তার কার্যক্রম সম্প্রসারিত করবে।
২০১২ সালের ফেব্রুয়ারিতে আর্জেন্টিনার বুয়েনস আইরসের মার দেল প্লাটায় অনুষ্ঠিত আইবিএফ-এর লাইট ফ্লাইওয়েট শিরোপালাভ করেন জনরিয়েল ক্যাসিমেরো। তার প্রতিপক্ষ ছিল আর্জেন্টিনার মুষ্টিযোদ্ধা লুইস ল্যাজার্তে। একটি বিতর্কিত নকআউটের মাধ্যমে তিনি জয়লাভ করেন। তবে এর ফলে দর্শকেরা উত্তেজিত হয়ে ওঠে। তারা চেয়ার ও পানিভর্তি বোতল মারতে শুরু করে। এটি আর্জেন্টিনার ইতিহাসের সবচেয়ে বড় বক্সিং মারামারি ছিল। ক্যাসিমেরো উত্তেজিত সমর্থকদের থেকে বাঁচতে বক্সিং রিংয়ের নিচে চলে যান এবং বেঁচে যান। আইবিএফ জুনিয়র ফ্লাইওয়েটের দশম রাউন্ডে স্থানীয় আর্জেন্টিনার মুষ্টিযোদ্ধা লুইস আলবার্তো ল্যাজার্তো নকআউটের পর স্থানীয় সমর্থকেরা ক্যাসিমেরো এবং তার দলের সদস্যদের লাথি মারে ও লাঞ্ছিত করে।
মারামারির পর পুলিশ ক্যাসিমেরো ও তার সমর্থকদের জন্য হোটেলে ও প্রয়োজনীয় অন্যান্য স্থানে পুলিশিপাহারার ব্যবস্থা করে। লুইস আলবার্তো ল্যাজার্তে পরবর্তীতে দেখা করে সমর্থকদের পক্ষ থেকে ক্ষমা চান। ক্যাসিমেরোর উপর আক্রমণের প্রতিবাদে ফিলিপাইনিরা আর্জেন্টিনা সরকারের বিরুদ্ধে কূটনৈতিক প্রতিবাদলিপি পেশ করে।
ফিলিপাইনের পররাষ্ট্রবিষয়ক সচিব রল হার্নাদেজ বলেন, তার দেশের দূতাবাস আর্জেন্টিনার পররাষ্ট্র মন্ত্রণালয়ে প্রতিবাদ জানিয়েছে এবং এর ব্যাখ্যা জানতে চেয়েছে। বক্সিং-এ পরবর্তীতে আরো ঝামেলা হতে পারে - এ ধরনের আশঙ্কায় আইবিএফ থেকে আলবার্তো ল্যাজার্তোকে সাময়িকভাবে বহিষ্কার করা হয়।
একইদিনে, ম্যানিলাতে আর্জেন্টিনার রাষ্ট্রদূত যা ঘটেছে তার জন্য ক্ষমাপ্রার্থনা করেন এবং বলেন:
আহমাদ ইবনে মোহাম্মাদ ইবন কাসির আল-ফারগানি

আবুল আব্বাস আহমাদ ইবনে মোহাম্মাদ ইবন কাসির আল-ফারগানি (৮০০/৮০৫-৮৭০) বা আল-ফারঘানি, যিনি পশ্চিমা বিশ্বে আলফ্রাগানুস নামে পরিচিত। তিনি ছিলেন একজন আরব অথবা পারস্যর একজন সুন্নি মুসলিম জ্যোতির্বিদ। নবম শতাব্দীতে তিনি ছিলেন বিশ্বের খ্যাতনামা একজন জ্যোতির্বিজ্ঞানী। চাঁদের আগ্নেয়গিরির জ্বালামুখ আলফ্রাগানুস এর নামকরণ তার নামেই করা হয়েছে।
বাগদাদে ৭ম আব্বাসীয় খলিফা আল-মামুন এর পৃষ্ঠপোষকতায় পরিচালিত পৃথিবীর ব্যাস নির্ণয়ের কাজে নিয়োজিত বিজ্ঞানীদের দলে তিনিও ছিলেন। পরবর্তীতে তিনি কায়রো চলে যান। ইঞ্জিনিয়ার হিসেবে পুরোনো কায়রোয় গ্রেট নাইলোমিটারের নির্মাণ কাজে আল-ফারগানি তত্ত্বাবধান করেন।
তার লিখিত 'কিতাব ফি জাওয়ামি' 'ইলম আল নুজুম' এ (নক্ষত্র বিজ্ঞানের সারসংক্ষেপ) সৌরপ্রণালীর অন্তর্গত গ্রহগুলোর গতিবিধি, নীহারিকাপুঞ্জ সম্বন্ধে বিস্তারিতভাবে আলোচনা করা হয়। ১২ শতকে এই বইটি ল্যাটিন ভাষায় অনুবাদ করা হয় এবং ইউরোপে এটি প্রচুর জনপ্রিয়তা লাভ করে।
বিশ্বনাথ সর্দার

বিশ্বনাথ সর্দার ছিলেন বাংলার নীল বিদ্রোহের অন্যতম প্রধান নেতা। ইংরেজ ঐতিহাসিকরা তাকে 'বিশে ডাকাত' নামে আখ্যায়িত করেছেন। মার্ক্সবাদী ঐতিহাসিক সুপ্রকাশ রায় তাকে মানবদরদী ও কৃষকবীর বলেছেন। তার দানশীলতা ও বীরোচিত চরিত্রের জন্যে 'বাবু' আখ্যা দেওয়া হয়েছিল। দরিদ্র ও নীলকর দ্বারা শোষিত জনসাধারণের জন্যে রাজনৈতিক ডাকাতির পথ অবলম্বন করেছিলেন। অনেকের কাছে তিনি নীল বিদ্রোহের প্রথম শহীদ হিসেবে গণ্য হন।
১৮০০ শতকের নীল বিদ্রোহের সাংগঠনিক রূপ দেন বিশ্বনাথ সর্দার। স্যামুয়েল ফেডি নামক অত্যাচারী নীলকরের বিরুদ্ধে গ্রামীণ হিন্দু-মুসলমান কৃষকদের একত্র করে বৃহৎ আন্দোলনের আকার দেন। শান্তিপুর এলাকার তাঁত শ্রমিক ও নীলচাষীদের ওপর অত্যাচারে প্রতিশোধ নিতে বিশ্বনাথ শান্তিপুর কুঠি আক্রমণ করে লুঠ করেন, ক্রমান্বয়ে চিত্রশালী নীলকুঠি ও নদীয়া ইন্ডিগো কনসার্নের নীলকর স্যামুয়েল ফেডির কুঠি ধ্বংস করার পর নীলকর গোষ্ঠী আতংকিত হয়ে ওঠে। তার একের পর এক সুসংগঠিত আক্রমণে ধুলিস্বাৎ হয়ে যায় খালিবোয়ালিয়া, নিশ্চিন্তপুর, বাঁশবেড়িয়া নীলকুঠি।
নীলকর স্যামুয়েল ফেডির কুঠি তিনি আক্রমণ করেন ১৮০৮ সালের ২৭ সেপ্টেম্বর রাত্রে। গ্রামবাসীরা ফেডিকে বন্দী করে হত্যা করতে বদ্ধপরিকর হলেও বিশ্বনাথের দয়ায় সে রক্ষা পায় এবং প্রতিজ্ঞা করে নীলচাষ বন্ধ করে দেবে। যদিও মুক্তি পেয়ে জেলাশাসক ইলিয়টকে এ সংবাদ জানিয়ে দেয় ফেডি। এর কয়েকদিন পরে ইংরেজ সেনাপতি ব্ল্যাক ওয়ার ও ইলিয়টের পুলিশ বিশ্বনাথকে ঘেরাও করলে সাথীদের প্রান রক্ষার্থে মহানুভব বিশ্বনাথ সংঘর্ষ এড়িয়ে যান ও আত্মসমর্পণ করেন।
বিশ্বনাথ ধরা পড়ার পর বিচারের প্রহসন শেষ করতে ব্রিটিশ সরকার খুব দেরি করেনি। তার হত্যা ও হত্যা পরবর্তী কর্মকাণ্ড ছিল ব্রিটিশ সরকারের বর্বরতার অন্যতম নিদর্শন। তাকে ফাঁসি দেওয়ার পর মৃতদেহটি লোহার খাঁচায় পুরে নদীয়ার কৃষ্ণনগরের নিকটবর্তী আসাননগরের একটি গাছে ঝুলিয়ে রাখা হয় ও চিল শকুন দিয়ে খাওয়ানো হয়েছিল। শাসকরা চেয়েছিল বিদ্রোহীর এই বীভৎস পরিনতি দেখে কৃষকেরা শঙ্কিত হোক। বিশ্বনাথ সর্দারের মা পুত্রের কঙ্কালটি জলে ভাসিয়ে দেওয়ার অনুরোধ করেন, তাতে কর্তৃপক্ষ কর্নপাত করেনি।
বিশ্বনাথের জীবনীকার বিমলেন্দু কয়াল তাকে শেরউড বনের রবিনহুডের সাথে তুলনা করেছেন। বামপন্থী ঐতিহাসিক সুপ্রকাশ রায় বলেছেন ""যাহারা একক শক্তিতে বিদেশী নীলকর দস্যুদের বিরুদ্ধে সংগ্রামের পতাকা উড্ডীন করিয়াছিলেন তাহাদের মধ্যে বিশ্বনাথ সর্দার প্রথম ও শ্রেষ্ঠ স্থানের অধিকারী""। যদিও অনেক ঐতিহাসিক বিশ্বনাথ ও তার সহচর বৈদ্যনাথ কে 'বিশে বদে' ডাকাত নাম দিয়ে হেয় করেছেন, এতদসত্ত্বেও নীল বিদ্রোহের ইতিহাসে ও কৃষক আন্দোলনে তাদের অবদান অপরিসীম। শিশুসাহিত্যিক ধীরেন্দ্রলাল ধর তার 'নীলকর এলো দেশে' উপন্যাসে শহীদ বিশ্বনাথ সর্দারের কাহিনী লিপিবদ্ধ করেছেন। শিশুসাহিত্যিক খগেন্দ্রনাথ মিত্র লিখেছেন বিশ্বনাথ ছিলেন বাগদি, তিনি নিজের প্রতাপে বাবু উপাধি ধারণ করেছিলেন।